Paġna IL-KUNSILL TAL-UNJONI EWROPEA il-kontribut lejn id-disponibbiltà ta' ikel u prodotti staġjonali, friski u tajbin għas-saħħa, affordabbli u mkabbra lokalment, li m'għandhomx livell għoli ta' xaħam, melħ jew zokkor, sabiex l-għażla tajba għas-saħħa tkun dik l-aktar faċli; l-appoġġ għall-kooperazzjoni bejn l-awtoritajiet tas-saħħa, tal-agrikoltura u tal-edukazzjoni, biex b'hekk jinħoloq qafas li jinkoraġġixxi ikel tajjeb għas-saħħa, sostenibbli u frisk għall-ikliet li jingħataw fl-iskejjel preprimarji u fl-iskejjel; il-ħolqien ta' opportunitajiet għal aktar involviment mal-bdiewa, il-produtturi tal-ikel, il-bejjiegħa bl-imnut, il-fornituri tal-ikel u l-operaturi f'negozji oħrajn marbutin mal-ikel sabiex tiġi ffaċilitata d-disponibbiltà ta' prodotti li jappoġġaw dieta tajba għas-saħħa u tonqos il-promozzjoni ta' ikel ipproċessat u xorb b'livelli għoljin ta' xaħam, melħ u zokkor; il-kunsiderazzjoni ta' appoġġ għal inizjattivi ta' sensibilizzazzjoni u gwida, kif xieraq, orjentati lejn it-tfal, il-ġenituri u l-edukaturi, il-persuni li jindukraw u l-fornituri tal-ikel fil-faċilitajiet edukattivi, fir-rigward ta' dieti bbilanċjati u informazzjoni li tidentifika għażliet tal-ikel nutrittivi, affordabbli u konvenjenti, daqsijiet xierqa tal-porzjonijiet, frekwenza tal-konsum u għarfien dwar il-perkors "mill-għalqa sal-platt"; il-ġlieda attiva kontra ambjent obeżoġeniku, speċjalment f'sitwazzjonijiet fejn jinġabru t-tfal, bħal postijiet tal-edukazzjoni tat-tfal, ċentri tal-indukrar tat-tfal u faċilitajiet sportivi, billi jiġu offruti għażliet ta' ikel u xorb li jappoġġaw dieta varjata, ibbilanċjata u tajba għas-saħħa, filwaqt li jiġi żgurat li l-faċilitajiet edukattivi jkunu ħielsa minn sforzi ta' kummerċjalizzazzjoni, inkluż l-isponsorizzazzjoni minn ditti u kumpanniji li jippromwovu ikel u xorb b'livelli għoljin ta' xaħam, melħ u zokkor, u l-faċilitajiet tal-isports jiġu mħeġġa jagħmlu l-istess, u billi jiġu inkoraġġuti prattiki ta' akkwist li jippromwovu s-saħħa; l-iżgurar li l-komunikazzjoni u l-konsulenza dwar in-nutrizzjoni jkunu ħielsa minn influwenza kummerċjali indebita, u li ma jitqajmux konflitti ta' interess; il-kunsiderazzjoni tal-introduzzjoni, fil-kuntest tal-kura primarja permezz ta' approċċ ibbażat fuq il-familja, ta' programmi għall-ġestjoni tal-piż ibbażati fuq l-evidenza għal tfal li huma obeżi; l-appoġġ biex jingħataw kontributi attivi u pariri professjonali minn professjonisti tal-kura tas-saħħa lil nisa tqal, it-trabi, it-tfal, l-adoloxxenti, il-ġenituri u l-familji sabiex il-konsulenza u l-monitoraġġ jitjiebu abbażi tal-aktar evidenza xjentifika reċenti dwar in-nutrizzjoni, bil-ħsieb li jiġu żgurati dieti tajbin għas-saħħa f'kull stadju tal-ħajja; iż-żieda fir-rilevanza għas-saħħa pubblika tal-informazzjoni dwar l-ikel permezz tal-edukazzjoni, it-tikkettar u mezzi oħra, inkluż fil-qafas tal-kooperazzjoni bilaterali, multilaterali u fil-livell tal-UE; l-għoti ta' attenzjoni partikolari biex jintlaħqu u jiġu involuti t-tfal li ġejjin minn ambjent soċjoekonomiku aktar baxx u t-tfal li jinsabu f'sitwazzjonijiet vulnerabbli. iqiegħdu lin-nies u s-saħħa tan-nies fil-qalba tal-politiki u l-azzjonijiet kollha, inkluż billi jiddiskutu b'mod trasparenti r-rwol attwali u futur tal-UE fid-difiża tas-saħħa pubblika fil-kuntest tad-diskussjoni dwar il-futur tal-Ewropa; jappoġġaw il-politiki dwar in-nutrizzjoni, l-ikel u l-attività fiżika li jagħtu prijorità lid-drittijiet tat-tfal, u b'hekk jappoġġaw l-investiment f'Ewropa futura ta' ġenerazzjonijiet żagħżugħa u b'saħħithom; ikomplu jiskambjaw l-esperjenzi u l-aħjar prattiki u jappoġġaw il-kooperazzjoni volontarja bejn is-setturi bħas-saħħa, l-agrikoltura, l-edukazzjoni, il-kummerċ, il-finanzi, it-tassazzjoni, l-isport u x-xjenza fir-rigward ta' politiki li jwasslu għall-forniment akbar ta' prodotti staġjonali u friski affordabbli li jikkontribwixxu għal dieta tajba għas-saħħa u fir-rigward tat-tikkettar u l-kummerċjalizzazzjoni tal-ikel, sabiex jitjieb l-istat tas-saħħa fl-UE; iqajmu sensibilizzazzjoni fost il-bdiewa u s-sajjieda dwar il-ħtiġijiet tal-konsumaturi, l-importanza ta' produzzjoni li tappoġġa l-linji gwida nazzjonali dwar id-dieta, u l-benefiċċji ta' skemi u marki ta' kwalità fil-produzzjoni lokali u staġjonali, li jistgħu jservu bħala assigurazzjoni li l-prodotti tal-ikel jikkontribwixxu għal dieta tajba għas-saħħa; ikomplu jappoġġaw u jimplimentaw il-Pjan ta' Azzjoni tal-UE dwar l-Obeżità fit-Tfulija 2014-2020, speċjalment fir-rigward ta' politiki u azzjonijiet b'impatt transfruntier, bħall-promozzjoni ta' ambjenti aktar tajbin għas-saħħa, li l-għażla tajba għas-saħħa tkun l-aktar waħda faċli, ir-restrizzjoni ta' kummerċjalizzazzjoni u reklamar immirat lejn it-tfal, u l-promozzjoni ta' akkwist pubbliku li jappoġġa għażliet aktar tajbin għas-saħħa u l-attività fiżika; ikomplu jinkoraġġixxu lill-partijiet ikkonċernati biex jieħdu azzjoni responsabbli, jieħdu kont ta' proposti awtoregolatorji jew iqisu l-adozzjoni ta' miżuri regolatorji kif meħtieġ sabiex jinkisbu l-għanijiet mixtieqa; sabiex jipproteġu lit-tfal u ż-żgħażagħ milli jiġu esposti għal reklamar transfruntier u b'kont meħud tal-impatt transfruntier tal-imballaġġ u l-kummerċjalizzazzjoni tal-prodotti, iħejju, jirrevedu u jsaħħu l-inizjattivi li għandhom l-għan li jnaqqsu l-esponiment tat-tfal u l-adoloxxenti għall-kummerċjalizzazzjoni, ir-reklamar fi kwalunkwe media, inkluż pjattaformi online u l-media soċjali, u forom oħra ta' sponsorizzazzjoni jew promozzjoni ta' ikel b'livelli għoljin ta' enerġija, xaħmijiet saturati, aċidi xaħmin trans, zokkor u melħ jew li ma jikkonformawx mal-linji gwidi nazzjonali jew internazzjonali dwar in-nutrizzjoni; jimmonitorjaw il-konformità tal-inizjattivi volontarji nazzjonali u tal-UE li għandhom l-għan li jnaqqsu l-impatt tal-kummerċjalizzazzjoni ta' ikel b'kontenut għoli ta' xaħam, melħ u zokkor fuq it-tfal; jinkoraġġixxu miżuri li jsaħħu l-wegħdiet nazzjonali u tal-UE, inkluż (i) kriterji dwar in-nutrizzjoni bbażati fuq l-evidenza, (ii) l-estensjoni tal-wegħda biex tinkludi t-tfal u l-minorenni kollha, (iii) li jinkludu l-forom kollha ta' kummerċjalizzazzjoni, bħat-tqegħid tal-prodotti, l-isponsorizzazzjoni, il-promozzjonijiet fis-supermarkets, l-imballaġġ tal-prodotti u l-użu ta' karattri u maskots tad-ditta, sabiex il-kummerċjalizzazzjoni u r-reklamar tal-industrija jsiru konsistenti mal-impenji internazzjonali; jimxu 'l quddiem b'miżuri li jippermettu li inizjattivi bħal dawn jitjiebu u jkopru partijiet tal-ispettru tas-suq li bħalissa mhumiex koperti; ikomplu jappoġġaw miżuri ta' sostenn għar-regolamentazzjoni effettiva tal-kummerċjalizzazzjoni transfruntiera, jimmonitorjaw l-iżvilupp ta' media ġodda, jevalwaw l-adegwatezza tal-miżuri attwali li għandhom l-għan li jnaqqsu l-esponiment, partikolarment tat-tfal u ż-żgħażagħ, għal reklamar dwar l-ikel trasmess permezz tal-media diġitali, inkluż il-media soċjali, kif ukoll jesploraw possibbiltajiet għal soluzzjonijiet permezz ta' djalogu mar-regolaturi u l-media; jippromwovu kampanji edukattivi u informattivi bl-għan ta' fehim aħjar tal-informazzjoni dwar l-ikel, kif ukoll it-tekniki tal-kummerċjalizzazzjoni, b'mod partikolari f'ambjenti tal-familja, l-edukazzjoni u l-isport; jappoġġaw proġetti ta' riċerka li jirrispondu għall-ħtiġijiet tal-politiki dwar is-saħħa, bħal riċerka dwar: studji komparabbli tal-promozzjoni tas-saħħa u l-konsum; il-fehim aħjar tad-drawwiet marbutin mad-dieta, ix-xejriet tal-konsum u l-impatt ta' dieti tradizzjonali bħad-dieta Mediterranja, id-dieta Nordika u dieti u prodotti tradizzjonali oħra madwar l-Ewropa; il-valutazzjoni tal-esponiment tat-tfal għal kummerċjalizzazzjoni, l-informazzjoni dwar l-ikel u t-tqegħid tal-ikel; il-prevenzjoni ta' piż żejjed u obeżità fi gruppi tal-età differenti u ambjenti differenti; il-valutazzjoni tal-impatt ta' sustanzi jew addittivi innovattivi fuq is-saħħa; it-titjib tal-prodotti tal-ikel; il-ġbir ta' evidenza dwar miżuri ta' politika pubblika dwar is-saħħa u valutazzjonijiet tal-impatt fuq is-saħħa ta' politiki oħrajn; jimmiraw li jtejbu l-forniment ta' produzzjoni lokali friska, staġjonali, tajba għas-saħħa u affordabbli billi jikkunsidraw, pereżempju, li jsaħħu l-appoġġ għall-bdiewa żgħar, iqassru l-katini tal-provvista tal-ikel, jippromwovu infrastrutturi għall-promozzjoni u l-bejgħ ta' ikel mhux ipproċessat (bħal swieq tal-produtturi lokali) u jipprevjenu prattiki ta' kummerċ inġusti, ukoll billi jinkoraġġixxu l-SMEs u l-bejjiegħa bl-imnut biex jipprovdu soluzzjonijiet responsabbli u sostenibbli għall-forniment ta' ikel li huwa ta' nutrizzjoni adegwata għal dieta tajba għas-saħħa; ikomplu, filwaqt li jqisu l-attivitajiet preċedenti tal-Azzjoni Konġunta dwar in-Nutrizzjoni u l-Attività Fiżika, jidentifikaw, jiġbru u jaqsmu informazzjoni fil-livell tal-UE dwar l-aħjar prattiki u dwar miżuri nazzjonali li jipprovdu approċċ olistiku għall-iskejjel preprimarji u l-iskejjel bħala ambjenti li jippromwovu s-saħħa, kif ukoll dwar l-indirizzar tal-isfidi għall-implimentazzjoni ta' dawn il-miżuri; jieħdu nota tad-domanda tal-konsumaturi meta jfasslu l-PAK futura billi jappoġġaw id-diversità u l-kwalità u b'hekk jikkontribwixxu għal forniment aktar orjentat lejn id-domanda ta' ikel frisk, lokali u staġjonali affordabbli, li jikkontribwixxi lejn dieta tajba għas-saħħa u sostenibbli. Iqisu possibbiltajiet biex jittieħed kont tal-impatt possibbli ta' prattiki li jappoġġaw l-agrikoltura fuq: id-drawwiet alimentari tal-popolazzjoni, katini tal-provvista iqsar, l-iskemi tal-Frott, il-Ħaxix u l-Ħalib fl-Iskejjel, u inizjattivi biex jittejbu l-apprezzament tal-oriġini tal-ikel u l-għarfien dwar dan fost it-tfal tal-iskola, bħal żjarat fuq il-post fl-irziezet; jaħdmu flimkien biex jappoġġaw politiki u miżuri li jindirizzaw l-NCDs u l-obeżità fit-tfal, u b'hekk jiżguraw livell għoli ta' protezzjoni tas-saħħa pubblika fl-inizjattivi u l-proposti kollha fis-suq intern. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, L-Artikolu 91(1)(a) tat-Trattat assenja lill-Unjoni u lill-Istati Membri l-kompitu li jistabbilixxu r-regoli komuni applikabbli għat-trasport internazzjonali lejn it-territorju ta' Stat Membru jew minnu, jew li jgħaddi mit-territorju ta' Stat Membru wieħed jew iktar. Barra minn hekk, l-Artikolu 91(1)(d) jagħti s-setgħa lill-Unjoni biex tistabbilixxi "kwalunkwe dispożizzjoni xierqa oħra" bl-iskop li tiġi stabbilita politika komuni tat-trasport. L-Artikolu 26 tar-Regolament (KE) Nru 1371/2007 dwar id-drittijiet u l-obbligi tal-passiġġieri tal-ferroviji jobbliga lill-impriżi ferrovjarji, lill-amministraturi tal-infrastruttura u lill-amministraturi tal-istazzjonijiet, kif ukoll lill-Istati Membri, biex jiżguraw li s-sigurtà personali tal-passiġġieri ferrovjarji li jużaw is-Sistema Ferrovjarja tal-Unjoni Ewropea tiġi kkunsidrata waqt li jkun qed jiġu ttrasportati; u jridu wkoll jikkooperaw u jiskambjaw l-informazzjoni dwar il-prattiki tajbin għall-prevenzjoni ta' atti li x'aktarx inaqqsu l-livell tas-sigurtà. Jenħtieġ li l-grupp ikun magħmul mill-awtoritajiet tal-Istati Membri li jkunu kompetenti fil-qasam tas-sigurtà tal-passiġġieri ferrovjarji. Uħud mill-attivitajiet tal-grupp jenħtieġ li jibbenefikaw mill-esperjenza u mill-għarfien tal-partijiet ikkonċernati ferrovjarji rilevanti. Dawn jistgħu jinħatru bħala membri ta' sottogruppi apposta, wara li ssir sejħa pubblika għall-applikazzjonijiet. Minħabba r-rilevanza partikolari tas-sikurezza ferrovjarja, li tista' tikkontribwixxi b'mod konsiderevoli għat-titjib tas-sigurtà ferrovjarja, jenħtieġ li l-Aġenzija tal-Unjoni Ewropea għall-Ferroviji tingħata status ta' osservatur. Jenħtieġ li jiġu stabbiliti r-regoli dwar l-iżvelar tal-informazzjoni mill-membri tal-grupp. Jixraq li jiġi ffissat perjodu għall-applikazzjoni ta' din id-Deċiżjoni, li jenħtieġ li jkun ta' tliet snin. Meta jkun iż-żmien propizju, il-Kummissjoni se tikkunsidra kemm ikun xieraq li tingħata estensjoni. IDDEĊIDIET KIF ĠEJ: Il-Pjattaforma tas-Sigurtà tal-Passiġġieri Ferrovjarji ("il-grupp") hija stabbilita. Il-kompiti tal-grupp għandhom ikunu li jipprovdi pariri u għarfien espert lill-Kummissjoni fuq kwistjonijiet marbuta mas-sigurtà tal-passiġġieri ferrovjarji fl-Unjoni Ewropea fl-istazzjonijiet ferrovjarji u fuq il-ferroviji, kif ukoll li jiffaċilita l-koordinazzjoni u l-kooperazzjoni mal-Istati Membri u bejniethom f'dak ir-rigward. Il-kompiti tiegħu għandhom jinkludu b'mod partikolari: l-għoti ta' assistenza lill-Kummissjoni u t-trawwim ta' skambju ta' informazzjoni u ta' esperjenza fil-qasam tas-sigurtà ferrovjarja, ir-riflessjoni dwar kif is-sigurtà tas-servizzi ferrovjarji transfruntiera tista' tiġi ottimizzata, kif ukoll it-tfassil ta' mekkaniżmu ta' koordinazzjoni biex jiġu żgurati skambji regolari ta' informazzjoni li jevitaw deċiżjonijiet mhux ikkoordinati fil-livell nazzjonali; l-iżvilupp u l-forniment ta' prattika tajba u ta' pariri tekniċi dwar: l-għoti ta' informazzjoni lill-passiġġieri jekk iseħħ avveniment ta' sigurtà; it-teknoloġija tas-sigurtà u s-soluzzjonijiet tad-disinn adattati għall-karatteristiki speċifiċi tas-settur ferrovjarju; il-proċeduri ta' skrutinju tal-persunal u t-taħriġ xieraq fir-rigward tas-sigurtà. il-konsultazzjoni fir-rigward tat-tfassil ta' mekkaniżmu biex jiġu vvalutati malajr it-theddidiet u l-inċidenti tas-sigurtà ġodda u għal għarrieda, u l-ilħiq ta' fehim u qbil komuni fir-rigward tar-reazzjoni meħtieġa biex jittaffa kwalunkwe riskju ġdid jew kwalunkwe riskju eżistenti li jiżdied, li jiġu identifikati fil-proċess; l-għoti ta' kontribut għall-iżvilupp u għall-aġġornament ta' metodoloġija komuni għall-valutazzjoni tar-riskju mit-terroriżmu għall-passiġġieri u għall-persunal ferrovjarji, u r-rapportar fir-rigward tal-implimentazzjoni ta' din il-metodoloġija; l-iżvilupp ta' gwida fir-rigward tal-programmi ta' ġestjoni tar-riskji tas-sigurtà ferrovjarja u fir-rigward tal-miżuri operazzjonali ta' rkupru għat-trasport ferrovjarju li jistgħu jkunu skalabbli skont it-tibdil fil-livelli stabbiliti tat-theddidiet nazzjonali; l-istabbiliment ta' kooperazzjoni mal-Istati Membri u bejniethom fir-rigward ta' kwistjonijiet marbuta ma' miżuri tas-sigurtà ferrovjarja. Il-Kummissjoni tista' tikkonsulta lill-grupp dwar kwalunkwe kwistjoni marbuta mas-sigurtà tal-passiġġieri u tal-persunal ferrovjarji. Il-membri għandhom ikunu l-awtoritajiet nazzjonali tal-Istati Membri li jkunu kompetenti fil-qasam tas-sigurtà ferrovjarja. Kull Membru għandu jinnomina rappreżentant wieħed u sostitut wieħed. Espert wieħed fis-sigurtà tal-passiġġieri ferrovjarji jista' jakkumpanja kull rappreżentant jew sostitut sabiex jiġi żgurat livell għoli ta' għarfien espert tekniku. Il-membri li ma jibqgħux f'pożizzjoni li jikkontribwixxu b'mod effettiv fid-deliberazzjonijiet tal-grupp ta' esperti, u li, fl-opinjoni tad-dipartiment ikkonċernat tal-Kummissjoni, ma jikkonformawx mal-kundizzjonijiet stabbiliti fl-Artikolu 339 tat-Trattat dwar il-Funzjonament tal-Unjoni Ewropea, jew li jirriżenjaw, ma għandhomx jibqgħu jiġu mistiedna biex jipparteċipaw fil-laqgħat tal-grupp u jistgħu jiġu sostitwiti għall-kumplament tal-mandat tagħhom. Il-grupp għandu jkun ippresedut minn rappreżentant tad-Direttorat Ġenerali għall-Mobbiltà u t-Trasport ("DĠ MOVE") tal-Kummissjoni, b'koordinazzjoni mill-qrib u bi qbil mad-Direttorat Ġenerali għall-Migrazzjoni u l-Affarijiet Interni ("DĠ HOME") tal-Kummissjoni. Fil-prinċipju, il-laqgħat tal-grupp għandhom isiru f'bini tal-Kummissjoni. Id-DĠ MOVE għandu jipprovdi s-servizzi tas-segretarjat. Uffiċjali tal-Kummissjoni minn dipartimenti oħra, li jkollhom interess fil-proċedimenti, jistgħu jattendu l-laqgħat tal-grupp u tas-sottogruppi tiegħu. Bi qbil mad-DĠ MOVE, b'maġġoranza sempliċi tal-membri tiegħu, il-grupp jista' jiddeċiedi li d-deliberazzjonijiet għandhom ikunu pubbliċi. Il-minuti tad-diskussjoni dwar kull punt fuq l-aġenda u dwar l-opinjonijiet li jingħataw mill-grupp għandhom ikunu siewja u kompluti. Il-minuti għandhom jitfasslu mis-segretarjat taħt ir-responsabbiltà tal-President. Il-grupp għandu jadotta l-opinjonijiet, ir-rakkomandazzjonijiet jew ir-rapporti tiegħu b'konsensus. Meta ssir votazzjoni, l-eżitu tal-votazzjoni għandu jiġi deċiż b'maġġoranza sempliċi tal-membri. Il-membri li jkunu vvutaw kontra għandu jkollhom id-dritt li jkollhom dokument li jiġbor fil-qosor ir-raġunijiet li wassluhom għall-pożizzjoni tagħhom, li jkun mehmuż mal-opinjonijiet, mar-rakkomandazzjonijiet jew mar-rapporti. Id-DĠ MOVE, b'konsultazzjoni mad-DĠ HOME, jista' jistabbilixxi sottogruppi biex jiġu eżaminati kwistjonijiet speċifiċi abbażi ta' termini ta' referenza definiti mid-DĠ MOVE filwaqt li jiġi żgurat li ma jkunx hemm duplikazzjoni tax-xogħol ta' gruppi eżistenti oħra f'dan il-qasam. Is-sottogruppi għandhom joperaw b'konformità mar-regoli orizzontali u għandhom jirrapportaw lill-grupp. Dawn għandhom jiġu xolti malli jintlaħaq l-għan tal-mandat tagħhom. Id-DĠ MOVE, b'konsultazzjoni mad-DĠ HOME, jista' jaħtar partijiet ikkonċernati rilevanti bħala membri tas-sottogruppi, wara li ssir sejħa pubblika għall-applikazzjonijiet. L-Aġenzija tal-Unjoni Ewropea għall-Ferroviji għandha tingħata l-istatus ta' osservatur. Individwi, organizzazzjonijiet u entitajiet pubbliċi għajr l-awtoritajiet tal-Istati Membri jistgħu wkoll jingħataw l-istatus ta' osservatur, b'konformità mar-regoli orizzontali, permezz ta' stedina diretta jew bħala riżultat ta' sejħa għall-applikazzjonijiet. L-organizzazzjonijiet u l-entitajiet pubbliċi maħtura bħala osservaturi għandhom jinnominaw ir-rappreżentanti tagħhom. L-osservaturi u r-rappreżentanti tagħhom jistgħu jkunu awtorizzati mill-President biex jieħdu sehem fid-diskussjonijiet tal-grupp u jipprovdu għarfien espert. Madankollu, ma għandux ikollhom id-dritt tal-vot u ma għandhomx jieħdu sehem fil-formulazzjoni tar-rakkomandazzjonijiet jew tal-pariri mill-grupp. Il-membri tal-grupp u r-rappreżentanti tagħhom, kif ukoll l-esperti u l-osservaturi mistiedna, huma soġġetti: għall-obbligu tas-segretezza professjonali li skont it-Trattati u r-regoli ta' implimentazzjoni tagħhom, japplika għall-membri kollha tal-istituzzjonijiet u għall-persunal tagħhom; F'każ li dawn l-obbligi ma jiġux irrispettati, il-Kummissjoni tista' tieħu l-miżuri xierqa kollha. Il-grupp u s-sottogruppi tiegħu għandhom jiġu rreġistrati fir-Reġistru tal-gruppi ta' esperti tal-Kummissjoni u entitajiet oħra simili ("ir-Reġistru tal-gruppi ta' esperti"). l-ismijiet tal-awtoritajiet tal-Istati Membri; l-ismijiet tal-osservaturi; l-ismijiet tal-membri tas-sottogruppi. Id-dokumenti rilevanti kollha, inklużi l-aġendi, il-minuti u s-sottomissjonijiet tal-parteċipanti, għandhom ikunu disponibbli fir-Reġistru tal-gruppi ta' esperti jew inkella permezz ta' kollegament ta' dak ir-Reġistru ma' sit web apposta, fejn tkun tista' tinsab din l-informazzjoni. L-aċċess għas-siti web apposta ma għandux ikun soġġett għal reġistrazzjoni tal-utenti jew għal xi restrizzjoni oħra. B'mod partikolari, l-aġenda u dokumenti rilevanti oħra ta' sfond, għandhom jiġu ppubblikati fiż-żmien propizju qabel il-laqgħa, u wara dan, il-minuti għandhom jiġu ppubblikati f'waqthom. Għandhom jiġu previsti eċċezzjonijiet għall-pubblikazzjoni biss fejn jitqies li l-iżvelar ta' dokument ikun jimmina l-protezzjoni ta' interess pubbliku jew privat kif definit fl-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill. Il-parteċipanti tal-attivitajiet tal-grupp u tas-sottogruppi ma għandhomx jitħallsu għas-servizzi li joffru. L-ispejjeż tal-ivvjaġġar u tas-sussistenza mġarrba mill-parteċipanti fl-attivitajiet tal-grupp u tas-sottogruppi għandhom jiġu rimborżati mill-Kummissjoni. Ir-rimborż għandu jsir skont id-dispożizzjonijiet fis-seħħ fil-Kummissjoni u fil-limiti tal-approprjazzjonijiet disponibbli allokati lid-dipartimenti tal-Kummissjoni skont il-proċedura annwali għall-allokazzjoni tar-riżorsi. Din id-Deċiżjoni għandha tapplika sat-13 ta' Ġunju 2021. Magħmul fi Brussell, id-29 ta' Ġunju 2018. Din in-notifika tikkonċerna l-impriżi li ġejjin: Knauf International GmbH (il-Ġermanja), Armstrong World Industries, Inc. (l-Istati Uniti tal-Amerka) Knauf International GmbH ("Knauf") se takkwista, fis-sens tal-Artikolu 3(1)(b) tar-Regolament dwar l-Għaqdiet il-kontroll uniku (i) tas-sussidjarji ta' Armstrong World Industries, Inc. ("Armstrong") fl-Ewropa, il-Lvant Nofsani u l-Africa (Europem Middle east, Africa, EMEA), u fl-Asja Paċifiku (Asia Pacific, APAC), u (ii) tas-sussidjarji desinjati tal-joint venture ta' Armstrong ma' Worthington Industries b'operazzjonijiet fl-EMEA u fl-APAC (flimkien "il-Mira"). Il-konċentrazzjoni hija mwettqa permezz ta' xiri ta' ishma. Il-konċentrazzjoni kienet referuta lill-Kummissjoni mill-Awtorità Federali tal-Kompetizzjoni Awstrijaka skont l-Artikolu 22(3) tar-Regolament dwar l-Għaqdiet. Ir-referenza kienet suċċessivament saret ukoll mill-Ġermanja, il-Litwanja, Spanja u r-Renju Unit. Knauf hija manifattur ta' materjali tal-insulazzjoni, sistemi dry-lining, ġibs, u prodotti oħra. Armstrong tiddisinja u timmanifattura soqfa kummerċjali u residenzjali, ħitan u u soluzzjonijiet tas-sistemi tas-sospensjoni. Il-Mira hija attiva fil-manifattura u l-bejgħ ta' soqfa sospiżi modulari fl-EMEA u l-APAC u tikkonsisti fil-limitu tan-negozju ta' Armstrong barra mill-Amerki. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Techem GmbH ("Techem", il-Ġermanja) Partners Group jakkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku ta' Techem kollha kemm hi. Il-konċentrazzjoni hija mwettqa permezz ta' xiri ta' ishma. Partners Group huwa kumpanija dinjija tal-ġestjoni tal-investimenti tas-swieq privati, Techem hija attiva prinċipalment fil-forniment ta' servizzi ta' allokazzjoni li jikkonsistu (i) fil-provvista ta' meters sekondarji għall-konsum tal-ilma u s-sħana f'postijiet residenzjali u (ii) fil-forniment tas-servizzi submetering tal-konsum tal-ilma u s-sħana f'postijiet residenzjali. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_232_2018.html